## Odluka o osnovici i načinu plaćanja doprinosa za produženo mirovinsko i invalidsko osiguranje

### NN 16/1992 (26.3.1992.), Odluka o osnovici i načinu plaćanja doprinosa za produženo mirovinsko i invalidsko osiguranje

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 6. točke 7. Statuta Republičkog fonda mirovinskog
i invalidskog osiguranja radnika Hrvatske ("Narodne novine".
broj 58/90) i na temelju članka 101. stavak 3. Statuta Samoupravne interesne
zajednice mirovinskog i invalidskog osiguranja radnika Hrvatske ("Narodne
novine", br. 31/83, 53/85, 23/86, 52/86, 48/89, 57/89, 40/90 i 9/91),
a u svezi s člankom 43. stavak 1. i 2 Statuta Republičkog fonda mirovinskog
i invalidskog osiguranja radnika Hrvatske. Upravni odbor Republičkog fonda
mirovinskog i invalidskog osiguranja radnika Hrvatske na sjednici održanoj
10. ožujka 1992. donosi

## ODLUKU

### o osnovici i načinu plaćanja doprinosa za produženo mirovinsko i invalidsko osiguranje

1. Osnovica za obračunavanje i plaćanje doprinosa za produženo mirovinsko
i invalidsko osiguranje (članak 98. Statuta SIZMIORH, a u svezi s člankom
43 stavak 1. i 2. Statuta Republičkog fonda mirovinskog i invalidskog osiguranja
radnika Hrvatske) jest prosječni mjesečni neto osobni dohodak što ga je
osiguranik ostvario u godini koja prethodi godini u kojoj je prestala obveza
osiguranja, s tim da ako je prosječni osobni dohodak manji od prosječnog
zajamčenog osobnog dohotka iste godine ili ako nije moguće utvrditi prosječni
osobni dohodak iz prethodne godlne primjenjuje se zajamčeni osobni dohodak
iz mjeseca kada se osiguranik prijavi na produženo osiguranje. Početkom
svake kalendarske godine osnovica za obračunavanje plaćanje doprinosa povećava
se za onoliko postotaka za koliko se povećao nominalni osobni dohodak svih
radnika zaposlenih na teritoriju Republike u prethodnoj godini.

2. Za osobe hoje su nakon prestanka obveznog osiguranja u zemlji s kojom
je zaključen sporazum o socijalnom osiguranju i nakon povratka iz inozemstva,
osigurale produženo mirovinsko i invalidsko osiguranje za vrijeme privremene
nezaposlenosti (članak 98. stavak 2. točka 2. Statuta SIZMIORH, a u svezi
s člankom 43. stavak 1. i 2. Statuta Republičkog fonda mirovinskog i invalidskog
osiguranja radnika Hrvatske) osnovica za obračunavanje i plaćanje doprinosa
određuje se u visini i na način utvrđen odlukom Upravnog odbora Republičkog
fonda kojom su utvrđene osnovice osiguranja za osiguranike iz članka 15.
Zakona o mirovinskom i invalidskom osiguranju.

3. Doprinos za produženo mirovinsko i invalidsko osiguranje u 1992.
godini obračunava se i plaća prema Zakonom utvrđenoj stopi osiguranika-osoba
samostalnih djelatnosti i osiguranika koji su sami obveznici plaćanja doprinosa
za 1992. godinu, kada im se osobni dohodak utvrđuje u neto svoti.

4. Za razdoblje koje prethodi godini u kojoj je pokrenut postupak za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema stručnoj spremi, osnovici i stopi osiguranja
u trenutku prijave osiguranika na produženo osiguranje.

5. Osobe kod kojih je okolnost koja daje pravo na produženo osiguranje
nastala prije 3. ožujka 1973. godine, a prijavu na produženo osiguranje
podnose poslije 2. ožujka 1973. .godine, razvrstavaju se u osnovice osiguranja
za ostvarivanje prava u skladu s odlukama o osnovicama osiguranja koje
su se uzimale za određivanje prava iz mirovinskog i invalidskog osiguranja
u određenim proteklim razdobljima za koju se odobrava produženo osiguranje.

6. Doprinosi za produženo mirovinsko i invalidsko osiguranje osoba iz
točke 5. odluke obračunavat će se prema osnovici osiguranja u koju bi osiguranik
bio razvrstan u godini podnošenja zahtjeva na produženo osiguranje i po
stopi koja se primjenjuje u godini podnošenja zahtjeva i to za sva protekla
razdoblja za koja se priznaje pravo na produženo osiguranje.

7. U staž osiguranja računaju se samo ona razdoblja produženog osiguranja
za koje je plaćen odgovarajući doprinos za produženo mirovinsko i invalidsko
osiguranje.

8. Doprinos za produženo mirovinsko i invalidsko osiguranje plaća se
Republičkom fondu mirovinskog i invalidskog osiguranja radnika Hrvatske
na temelju rješenja područne organizacione jedinice Republičkog fonda kod
koje je osiguranik bio posljednji put osiguran prije prestanka obveznog
osiguranja.

9. Doprinos se plaća u roku od 15 dana od dostave rješenja.

10. Danom stupanja na snagu ove odluke prestaje važiti Odluka o osnovici
i stopi doprinosa za produženo mirovinsko i invalidsko osiguranje ("Narodne
novine", br. 15/91).

11. Ova odluka stupa na snagu osmog dana nakon objave u "Narodnim
novinama", a primjenjivat će se od 1. siječnja 1992. godine:

Klasa: 140-13/92-01/959

Urbroj : 341-99-01/1-92

Zagreb, 10. ožujka 1992.

Predsjednik Upravnog odbora Republičkog fonda ,

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 16/1992-367